สวัสดีค่ะ พอดีหนูจะเริ่มทานยาคุมกำเนิดแผงแรกในรอบเดือนนี้ แต่ปรากฏว่ารอบเดือนเลื่อนมาจากปกติ 5 วันค่ะ พอมาเมื่อวานเหมือนประจำเดือนมา แต่มาน้อยมาก เป็นจุดๆเหมือนแค่เป็นสัญญาณเฉยๆค่ะ และพอมาวันนี้ ก็ยังคงมาน้อยมากกกเหมือนเดิมค่ะ เลยอยากสอบถามว่า หนูสามารถเริ่มทานยาคุมได้เลยไหมคะ มันถือว่าเป็นประจำเดือนวันที่ 2 เลยไหมคะ (เข้าใจว่าควรเริ่มทานยาคุมภายใน 5 วันแรกของการมีประจำเดือน) หนูไม่แน่ใจว่าควรรอต่อไปจนครบ 5 วันไหม เพราะเหมือนเดือนนี้มันมาน้อยกว่าปกติค่ะ แล้วหากสามารถเริ่มยาได้เลยจริงๆทั้งๆที่เลือดยังมาน้อยมาก ยาจะมีประสิทธิภาพเหมือนปกติไหมคะ หมายเหตุ : ก่อนหน้านี้ไม่ได้มีเพศสัมพันธ์นะคะ
สวัสดีค่ะ หากประจำเดือนเลื่อนจากกำหนดที่ควรมา 5 วัน และในช่วงก่อนหน้านั้น ไม่ได้มีเพศสัมพันธ์ เลือดที่ออกมาก็น่าจะเป็นประจำเดือน การที่ประจำเดือนมาน้อยนั้น อาจเกิดจากหลายสาเหตุ เช่น มีความเครียด ทำงานหนัก ออกกำลังกายมากไป นอนน้อย อดอาหาร มีน้ำหนักลด มีภาวะโลหิตจาง เป็นต้นแม้จะมีปริมาณเลือดที่น้อย แต่ก็ถือว่าเป็นประจำเดือน หากต้องการเริ่มทานยาคุมกำเนิด สามารถเริ่มทานเม็ดแรกได้เลย โดยควรทานไม่เกิน 5 วันนับจากวันแรกที่ประจำเดือนมาค่ะ ยาคุมกำเนิดก็จะสามารถออกฤทธิ์ในการป้องกันการตั้งครรภ์ได้ทันที การที่มีประจำเดือนน้อย ไม่ได้ส่งผลต่อประสิทธิภาพในการคุมกำเนิดแต่อย่างใด